સારાંશ માટે દસ્તાવેજ: ફાઇલ તસવીર

આયતોલ્લાહ અલી ખમેનેઈએ દેશને સંબોધનમાં અમેરિકાને ચેતવણી આપી હતી. 

અમેરિકાના સંરક્ષણ વિભાગે હુમલાની પુષ્ટિ કરી છે. અમેરિકાના ઍરબેઝ પર થયેલા હુમલામાં કોઈ જાનહાનિના સમાચાર નથી. 

ટ્રમ્પે 'સબ સલામત'ની આલબેલ પોકારી છે. બ્રિટને ઈરાનને આવું દુઃસાહસ નહીં કરવા ચેતવણી આપી છે. 

ઈરાની મીડિયાનું કહેવું છે કે આ હુમલા દ્વારા દેશના ટોપ કમાન્ડર કાસિમ સુલેમાનીની હત્યાનો બદલો લીધો છે. કાસિમ સુલેમાનીનું બગદાદમાં થયેલા ડ્રોન હુમલામાં મૃત્યુ થયું હતું. આ ડ્રોન હુમલો અમેરિકાના રાષ્ટ્રપતિ ડોનાલ્ડ ટ્રમ્પના આદેશ બાદ થયો હતો. 

'જુઠ્ઠું, બદમાશ અને અમાનવીય'

મેજર જનરલ મોહમ્મદ બાકરી

ઈરાનની સરકારી ચેનલ ઉપર દેશવાસીઓને સંબોધિત કરતા આયતોલ્લાહ અલી ખમેનેઈએ અમેરિકાને 'જુઠ્ઠું, બદમાશ અને અમાનવીય' કહ્યું હતું, અને ઈરાનની વળતી કાર્યવાહીને 'અમેરિકાના મોં પર તમાચો' ગણાવ્યો હતો અને મધ્ય-પૂર્વમાંથી અમેરિકાને ખસી જવાની ચેતવણી આપી છે. 

તેહરાનની દક્ષિણ-પશ્ચિમે આવેલા ક્રૂમ પ્રાંતમાં હજારો લોકોને સંબોધતાં કહ્યું હતું કે 'દુનિયાભરમાં ધાક જમાવનારાઓને પાઠ ભણાવવા સક્ષમ છે અને આ પ્રકારના હુમલા અપૂરતા છે.'

ઈરાનની સરકારી ન્યૂઝ એજન્સી IRNAના જણાવ્યા પ્રમાણે,  રિવૉલ્યુશનરી ગાર્ડ્સ કોરના મેજર જનરલ મોહમ્મદ બાકરીએ કહ્યું:

"હજુ ઈરાને તેની સૈન્ય ક્ષમતાની ઝલક જ દેખાડી છે, જો અમેરિકાએ ફરી હુમલો કર્યો તો જડબાતોડ જવાબ આપવામાં આવશે."

ભારત સતર્ક

ન્યૂઝ એજન્સી પ્રેસ ટ્રસ્ટ ઑફ ઇન્ડિયાના અહેવાલ પ્રમાણે, વિદેશ મંત્રાલયે ભારતીયોને જરૂર ન હોય તો ઈરાકનો પ્રવાસ નહીં ખેડવાની સૂચના આપી છે. 

આ સિવાય ડાયરેક્ટર જનરલ ઑફ સિવિલ ઍવિયેશને ઍરલાઇન્સ કંપનીઓને ખાડી દેશોમાં ઉડાણ ભરતી વખતે સાવધ રહેવા તાકીદ કરી છે. 

હુમલા બાદ બુધવારે સવારથી જ સેન્સેક્સમાં નરમાશ જોવા મળી હતી. બપોરે બાર વાગ્યે સેન્સેક્સ 250 પૉઇન્ટના ઘટાડા સાથે 40620 આજુબાજુ નોંધાયો હતો. 

બૉમ્બે સ્ટોક ઍક્સ્ચેન્જનો સેન્સેક્સ આંક અલગઅલગ ક્ષેત્રની 30 મોટી કંપનીના ભાવોના આધારે નક્કી થાય છે.

ઈરાન દ્વારા અમેરિકાના ઍરબેઝ ઉપર હુમલા બાદ એશિયાની બજારોમાં ક્રૂડઑઈલના ભાવોમાં ઉછાળો જોવા મળ્યો છે. 

ક્રૂડ સાડા ચાર ટકા ઉછળીને બેરલદીઠ 65.65 ડૉલર પર પહોંચ્યું હતું. આ સિવાય સોનાના ભાવોમાં પણ ઉછાળો જોવાયો છે. 

ભારતીય બજારોમાં મંગળવારે એક તબક્કે સોનું 42 હજારની (24 કૅરેટ પ્રતિ દસ ગ્રામ) સપાટી નજીક પહોંચી ગયું હતું. 

સંકટના સમયમાં...\nદસ્તાવેજની સમાન ભાષામાં સારાંશ:
ઇરાને ઇરાકમાં ઇરબિલ તથા અલ-અસદસ્થિત અમેરિકી ઍરબેઝ પર બે ડઝન કરતાં વધારે બૅલેસ્ટિક મિસાઇલથી હુમલો કર્યો છે.